Multikulturalizam i etnička raznolikost u Vojvodini
Ovdje u Vojvodini, kao i u Adi i okolnim mjestima, živimo u multikulturnoj sredini.
Imamo prijatelje kojima je srpski jezik materinski, ali, unatoč tomu, pišu najljepše sastave na mađarskom jeziku,
dok s druge strane postoje Attile i Viktori, koji preferiraju njegovanje tradicija srpskog naroda.
Dva naroda, dva različita jezika, ali mnogo zajedničkih dodirnih točaka, jedne od tih su narodni ples i narodna glazba.
Našu školu pohađa mnogo učenika, koji su vodeći članovi sekcija narodnog plesa u različitim kulturno-umjetničkim društvima.
Plešem već četiri godine. Meni ples ne predstavlja hobi, nego provod i opuštanje.
Ono što ćemo sad otplesati je potiski vlaški ples.
Ovaj ples je podrijetlom iz Bačke, što znači da su ga stvorili naši preci i plesali ga u slobodno vrijeme.
Poznato nam je da narodna glazba i narodni ples imaju obrazovni karakter i utječu na razvoj ličnosti.
Oni pomažu u razvijanju sustava vrijednosti i svijesti o identitetu, neovisno od toga je li riječ o vatrenom čardašu ili brzom kolu.
Svi vole ples, jer kad su ramena spojena srca kucaju kao jedno, dok noge koračaju zajedno.
Nalazimo se u sretnim okolnostima, budući da smo u prilici upoznati se i uživati, kako u hrani mađarskog naroda, tako i u hrani srpskog naroda.
Tijekom blagdana, ali i svakodnevno, sa zadovoljstvom konzumiramo gastronomske specijalitete oba naroda.
Na blagdanskom stolu mjesta ima i za goveđi gulaš, kao i za pljeskavicu i sarmu.
Štoviše, poslije kolutića s makom i Doboš torte, sa zadovoljstvom konzumiramo koljivo i slatko od smokava.
Ove godine prikupili smo recepte tradicijskih narodnih jela u jednu cjelinu i napravljena je MSC Kuharica,
koja sadrži provjerene tradicijske recepte, preporučene od strane naših učenika.
Probajte i Vi. https://www.tsada.edu.rs/index.php
Različiti smo u jednom predivnom svijetu.